CELEX: 31997D0819
Language: el
Date: 1997-11-28 00:00:00
Title: 97/819/ΚΕΠΠΑ: Απόφαση του Συμβουλίου της 28ης Νοεμβρίου 1997 για την υλοποίηση της κοινής δράσης 96/588/ΚΕΠΠΑ σχετικά με τις νάρκες ξηράς κατά προσωπικού με σκοπό τη συμβολή στη χρηματοδότηση ορισμένων προγραμμάτων της South Africa Development Conference και της Διεθνούς Επιτροπής του Ερυθρού Σταυρού

Avis juridique important

|

31997D0819

97/819/ΚΕΠΠΑ: Απόφαση του Συμβουλίου της 28ης Νοεμβρίου 1997 για την υλοποίηση της κοινής δράσης 96/588/ΚΕΠΠΑ σχετικά με τις νάρκες ξηράς κατά προσωπικού με σκοπό τη συμβολή στη χρηματοδότηση ορισμένων προγραμμάτων της South Africa Development Conference και της Διεθνούς Επιτροπής του Ερυθρού Σταυρού  

Επίσημη Εφημερίδα αριθ. L 338 της 09/12/1997 σ. 0006 - 0006

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Νοεμβρίου 1997 για την υλοποίηση της κοινής δράσης 96/588/ΚΕΠΠΑ σχετικά με τις νάρκες ξηράς κατά προσωπικού με σκοπό τη συμβολή στη χρηματοδότηση ορισμένων προγραμμάτων της South Africa Development Conference και της Διεθνούς Επιτροπής του Ερυθρού Σταυρού (97/819/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως τα άρθρα I.3 και I.11,την κοινή δράση 96/588/ΚΕΠΠΑ, της 1ης Οκτωβρίου 1996, που εγκρίθηκε από το Συμβούλιο βάσει του άρθρου I.3 της συνθήκης για την Ευρωπαϊκή Ένωση σχετικά με τις χερσαίες νάρκες κατά προσωπικού (1),Εκτιμώντας ότι, στα πλαίσια των ειδικών δράσεων που προβλέπει το άρθρο 8 της εν λόγω κοινής δράσης για τη στήριξη της βασικής προσπάθειας που καταβάλλει η Ένωση υπέρ των θυμάτων των ναρκών κατά προσωπικού, πρέπει να υπάρξει συμβολή στη χρηματοδότηση του περιφερειακού προγράμματος της «Southern Africa Development Conference» (SADC), καθώς και στα προγράμματα της Διεθνούς Επιτροπής του Ερυθρού Σταυρού (CICR) στην πρώην Γιουγκοσλαβία και στο Ιράκ,ΑΠΟΦΑΣΙΖΕΙ:Άρθρο 1 1. Για τη χρηματοδότηση που προβλέπει η κοινή δράση 96/588/ΚΕΠΠΑ είναι επιλέξιμες οι ακόλουθες πρωτοβουλίες:- το περιφερειακό πρόγραμμα ναρκαλιείας της SADC μέχρι του ποσού των 2,07 εκατομμυρίων Ecu και- το «Mines Awareness Programme» στην πρώην Γιουγκοσλαβία, καθώς και το πρόγραμμα της CICR για την αποκατάσταση των αναπήρων θυμάτων ναρκών στο Ιράκ, μέχρι του ποσού των 1,43 εκατομμυρίων Ecu.Ως ημερομηνία έναρξης της επιλεξιμότητας των δαπανών ορίζεται η 1η Ιουλίου 1997.2. Η διαχείριση των δαπανών που χρηματοδοτούνται από τα οριζόμενα στην παράγραφο 1 ποσά πραγματοποιείται με τις διαδικασίες και κανόνες της Ευρωπαϊκής Κοινότητας που εφαρμόζονται στο δημοσιονομικό τομέα.Άρθρο 2 Η παρούσα απόφαση αρχίζει να ισχύει την ημέρα της έκδοσής της.Δημοσιεύεται στην Επίσημη Εφημερίδα.Βρυξέλλες, 28 Νοεμβρίου 1997.Για το ΣυμβούλιοΟ ΠρόεδροςG. WOHLFART(1) ΕΕ L 260 της 12. 10. 1996, σ. 1.